CELEX: 22020D1445
Language: lv
Date: 2018-04-27 00:00:00
Title: EEZ Apvienotās komitejas Lēmums Nr. 85/2018 (2018. gada 27. aprīlis), ar ko groza EEZ līguma II pielikumu (Tehniskie noteikumi, standarti, testēšana un sertifikācija) [2020/1445]

15.10.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 340/15
               
            
         EEZ APVIENOTĀS KOMITEJAS LĒMUMS
         Nr. 85/2018
         (2018. gada 27. aprīlis),
         ar ko groza EEZ līguma II pielikumu (Tehniskie noteikumi, standarti, testēšana un sertifikācija) [2020/1445]
         EEZ APVIENOTĀ KOMITEJA,
         ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
         tā kā:
         
                     (1)
                  
                  
                     EEZ līgumā jāiekļauj Komisijas Regula (ES) 2018/97 (2018. gada 22. janvāris), ar ko attiecībā uz saldinātājiem smalkajos miltu konditorejas izstrādājumos groza Eiropas Parlamenta un Padomes Regulas (EK) Nr. 1333/2008 II pielikumu (1).
                  
               
                     (2)
                  
                  
                     EEZ līgumā jāiekļauj Komisijas Regula (ES) 2018/98 (2018. gada 22. janvāris), ar ko groza Eiropas Parlamenta un Padomes Regulas (EK) Nr. 1333/2008 II un III pielikumu un Komisijas Regulas (ES) Nr. 231/2012 pielikumu attiecībā uz kalcija sorbātu (E 203) (2).
                  
               
                     (3)
                  
                  
                     Šis lēmums attiecas uz tiesību aktiem par pārtiku. Tiesību akti par pārtiku neattiecas uz Lihtenšteinu, kamēr attiecībā uz Lihtenšteinu piemēro Eiropas Kopienas un Šveices Konfederācijas Nolīgumu par lauksaimniecības produktu tirdzniecību, kā tas noteikts EEZ līguma II pielikuma XII nodaļas ievadā. Tādēļ šis lēmums nav piemērojams Lihtenšteinai.
                  
               
                     (4)
                  
                  
                     Tādēļ būtu attiecīgi jāgroza EEZ līguma II pielikums,
                  
               IR PIEŅĒMUSI ŠO LĒMUMU.
         
            1. pants
            EEZ līguma II pielikuma XII nodaļas 54.zzzzr punktam (Eiropas Parlamenta un Padomes Regula (EK) Nr. 1333/2008) pievieno šādus ievilkumus:
            
                        “—
                     
                     
                        
                           32018 R 0097: Komisijas Regulu (ES) 2018/97 (2018. gada 22. janvāris) (OV L 17, 23.1.2018., 11. lpp.),
                     
                  
                        —
                     
                     
                        
                           32018 R 0098: Komisijas Regulu (ES) 2018/98 (2018. gada 22. janvāris) (OV L 17, 23.1.2018., 14. lpp.).”
                     
                  
         
            2. pants
            Regulu (ES) 2018/97 un (ES) 2018/98 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
         
         
            3. pants
            Šis lēmums stājas spēkā 2018. gada 28. aprīlī, ja ir iesniegti visi paziņojumi saskaņā ar EEZ līguma 103. panta 1. punktu (*1).
         
         
            4. pants
            Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
         
         
            Briselē, 2018. gada 27. aprīlī
            
               
                  EEZ Apvienotās komitejas vārdā –
               
               
                  priekšsēdētājs
               
               Claude MAERTEN
            
         
         
            (1)  OV L 17, 23.1.2018., 11. lpp.
         
            (2)  OV L 17, 23.1.2018., 14. lpp.
         
            (*1)  Konstitucionālās prasības nav norādītas.